
	Πολιτική για τη διατήρηση αρχείων

Τα φυσικά και ηλεκτρονικά αρχεία του Πανεπιστημίου αποτελούν αγαθό του Πανεπιστημίου και μπορούν να χρησιμοποιούνται μόνο για την επίτευξη των σκοπών λειτουργίας του. Η χρήση τους από προσωπικό του Πανεπιστημίου γίνεται σύμφωνα με τα οριζόμενα στις επιμέρους Πολιτικές και Διαδικασίες Προστασίας Προσωπικών Δεδομένων και με τρόπο ώστε να διασφαλίζεται: 
· Η συνέχεια των επιχειρησιακών δραστηριοτήτων του Πανεπιστημίου
· Η ιδιωτικότητα των προσωπικών στοιχείων των φυσικών προσώπων που συναλλάσσονται με το Πανεπιστήμιο
Ο χειρισμός ηλεκτρονικών πληροφοριών γίνεται μέσω των κύριων συστημάτων του Πανεπιστημίου. Η αποθήκευση αρχείων με ευαίσθητα προσωπικά στοιχεία σε προσωπικούς υπολογιστές ή σε κοινόχρηστους φακέλους πραγματοποιείται μόνο για την εκτέλεση δραστηριοτήτων που δεν μπορούν να υλοποιηθούν μέσω των κύριων εφαρμογών του Πανεπιστημίου και μόνο για το χρονικό διάστημα που απαιτείται για την ολοκλήρωση των εν λόγω δραστηριοτήτων. 
Η αποθήκευση του φυσικού αρχείου γίνεται με τρόπο ώστε να διασφαλίζεται η πρόσβαση σε αυτό μόνο από εξουσιοδοτημένο προσωπικό. Η πρόσβαση στους ειδικούς χώρους φύλαξης φακέλων προσωπικού ελέγχεται μέσω κατάλληλων μηχανισμών οι οποίοι εξασφαλίζουν την πρόσβαση μόνο από εξουσιοδοτημένο προσωπικό.
Οι ιδιοκτήτες πληροφοριών είναι υπεύθυνοι για τον καθορισμό του μέγιστου χρόνου τήρησής τους. Ο χρόνος τήρησης προσδιορίζεται με βάση: 
· τις λειτουργικές ανάγκες του Πανεπιστημίου (π.χ. σκοπός που θέλει να επιτευχθεί από την επεξεργασία προσωπικών δεδομένων),
· την υποχρέωση τήρησης των νομικών και κανονιστικών απαιτήσεων σε σχέση με τη διαχείριση προσωπικών δεδομένων.
Οι ιδιοκτήτες πληροφοριών με βάση τις προκαθορισμένες απαιτήσεις τήρησης πληροφοριών είναι υπεύθυνοι για τη δημιουργία αιτημάτων καταστροφής φυσικού αρχείου ή διαγραφής ηλεκτρονικών πληροφοριών από τις βάσεις δεδομένων του Πανεπιστημίου. Επίσης, είναι υπεύθυνοι να καθορίσουν αν επιτρέπεται ή/ και αν είναι εφικτή η ανωνυμοποίηση των δεδομένων έναντι της καταστροφής.

Αιτήματα καταστροφής φυσικού αρχείου ή διαγραφής ηλεκτρονικών πληροφοριών εξετάζονται από τη Διεύθυνση Πληροφοριακών Συστημάτων, Τηλεπικοινωνιών και Προστασίας Δεδομένων με βάση την πολιτική και διαδικασία για την ασφαλή καταστροφή προσωπικών δεδομένων.

